Esneki zuri-orrizabal

Esneki zuri-orrizabala (Lactarius vellereus) Russulaceae familiako onddo espezie bat da. Ezin da jan, bere zapore oso minagatik, hala ere, gosete garaietan, haragi gorrien  hornigai gisa erabili izan da, denbora luzez plantxan berotu eta latexa neutralizatu ondoren.

Deskribapena 
Kapela: 8 eta 20 cm arteko diametrokoa, ganbila, hasieran ertzak biribilkatuta, baina laster hondoratua inbutu forman; zuria eta zahartuaz okrez zikintzen joaten da. Azal belusatua, feltrozkoa, baina ile luze agerikorik gabe.

Orriak: Nahiko lodiak, baina zabal Lactarius piperatus delakoarekin alderatzen badugu, hasieran zuriak isla urdinxkekin; gero krema kolorera pasatzen dira.

Hanka: Belusatua, lodia eta motza, oinarrian mehetua; zuria edo kapelaren kolore berekoa.

Haragia: Lodia, trinkoa, gogorra, zuria, airea ukitzean krema-hori bihurtzeko joera du, zerbait arrexka batez ere oinean. Zapore garratza eta usain ahula baina desatsegina.

Etimologia: Lactarius terminoa "lac", "lactis" esnetik dator, esneari dagokio. Latexa jariatzen dutelako ebakitzean edo haustean. Vellereus epitetoa latinetik dator eta belusatua esan nahi du. Kapelaren itxuragatik.

Jangarritasuna 
Jangarri oso kaskarra.

Nahasketa arriskua 
Beste Lactarius zuri batzuekin. Lactarius piperatus eta Lactarius controversus bezalakoekin. Deskribatutako espezieak neurri handiko kapela du ezaugarri, azal bilotsua, kolore zuria, orriak zabal, eta oin sendo eta motza. Russula delica espeziarekin ere bai, honek ez du latexik.

Sasoia eta lekua 
Udazkenean hostozabalen basoetan.

Banaketa eremua 
Britania Handia, Europa.

Erreferentziak

Kanpo estekak 

Lactarius
Onddo ez jangarriak